Был әйтелгәндәрҙе нисек аңларға? Аллаһ Тәғәлә һәр саҡ, һәр сәғәт, һәр минут, һәр секунд һайын, йөрәгеҙҙең тибеүе һайын Үҙенең барлығын иҫкәртә. Әгәр Ул булмаһа йөрәгегеҙ тибер инеме? һулаған һауабыҙ атомына тиклем камил булыр инеме? Бар ерҙә тәртип булыр инеме? Ана шуға шул халыҡ үҙенә шөкөр итһен өсөн Аллаһ Тәғәлә әфәттәр, бәлә-ҡаза, һуғыштар, ауырыуҙар ебәреп тора. Малдарҙың ҡото бөтөр, балаларыбыҙ ауырыр, туғандарыбыҙ вафат булыр, үҙебеҙҙең йәнебеҙ урын тапмаҫ –барыһы ла шул ошо өс көнлөк донъяға батып, бер нисә минутҡа ошонан айырылып «Әлхәмдүлләһи» тип әйтмәүҙә. Аллаһ Тәғәләнең барлығын онотоп донъябыҙ менән мәшғүл булыуҙа. Күнелебеҙ шул ҡәберебеҙгә алып киттә алмаған байлыҡта. Күршеләргә ҡараған көнсөлөктә, уларҙан уҙырға тырышҡан ярышта, көнө-төнө ғәйбәт менән булышҡан телебеҙҙә, ярҙам һәм игелек тигәнде онотобыуыҙҙа, Аллаһ Тәғәлә ҡушҡанын, тыйыуҙарын үтәмәүҙә. Аллаһ үҙенән ярҙам, байлыҡ һораған кешеләрҙе байытыр, тик шөкөрһеҙ булыуҙары арҡаһында уларға иман бирмәҫ, яман һәм боҙоҡтарҙын күңеленә Иблис керер, шайтандар уларҙы тамуҡҡа тиклем төшөрөр.